ສະຫະລັດຈະສືບຕໍ່ໃຫ້ຄວາມໝັ້ນ​ໃຈ ແກ່ກຸ່ມປະເທດເອເຊຍ ແລະປະຊິຟິກ
ສະຫະລັດ​ກ່າວວ່າ ​ຄວາມ​ໝາຍ​ໝັ້ນດ້ານຄວາມ​ໝັ້ນຄົງ​ ແລະ​ການ​ເສດຖະກິດຂອງ​ຕົນ ຕໍ່ຂົງ​ເຂດເອເຊຍ ​ແມ່ນ​ຍັງ ເຂັ້ມ​ແຂງ​ຢູ່​ຄື​ເກົ່າ​.
ນັກການທູດຂັ້ນສູງທ່ານນຶ່ງຂອງສະຫະລັດ ກ່າວວ່າ ສະຫະລັດຈະຕ້ອງຫັນປ່ຽນຈາກ ການສຸມຄວາມສົນໃຈຂອງຕົນ ໃສ່ການແກ້ໄຂບັນຫາທ້າທາຍລະຍະສັ້ນຢູ່ໃນພາກຕາ ເວັນອອກກາງນັ້ນ ໄປສຸມໃສ່ເລື້ອງຄວາມເປັນຫວ່ງກັງວົນລະຍະຍາວຕ່າງໆ ໃນຂົງ ເຂດເອເຊຍແລະປາຊິຟິກນັ້ນ ທ່ານ Kurt Campbell ລັດຖະມົນຕີຊ່ວຍວ່າການກະຊວງຕ່າງປະເທດສະຫະລັດ ສໍາລັບພາກພື້ນເອເຊຍຕາເວັນອອກ ໄດ້ສະແດງຄວາມເຫັນດັ່ງກ່າວໃນການໃຫ້ສໍາ ພາດຂ່າວທີ່ພິມເຜີຍແຜ່ອອກໃນວັນຈັນມື້ນີ້ ໃນໜັງສືພິມ   ແລະ ທ່ານກ່າວວ່າ ສະຫະລັດຈະບໍ່ປ່ອຍປະລະເລີຍຄວາມຮັບຜິດຊອບຂອງຕົນ ຢູ່ໃນພາກ ຕາເວັນອອກກາງແຕ່ຢ່າງໃດ ແຕ່ສະຫະລັດກໍມີຄວາມຈໍາເປັນ ທີ່ຈະຕ້ອງຫັນປ່ຽນໄປ ຫາບັນຫາຕ່າງໆທີ່ມີຜົນສະທ້ອນຢ່າງເລິກເຊິ່ງ ຢູ່ໃນຂົງເຂດເອເຊຍນັ້ນ ທ່ານ Campbell ໄດ້ບອກກັບໜັງສືພິມສະບັບນີ້ວ່າ ບັນຫາທາງດ້ານເສດຖະກິດຂອງ ສະຫະລັດໃນຊ່ວງຜ່ານມາໄວໆນີ້ ໄດ້ເຮັດໃຫ້ຫລາຍໆປະເທດເອເຊຍຕ້ອງການຄວາມ ໝັ້ນໃຈ ກ່ຽວກັບການສືບຕໍ່ມີປະສິດທິຜົນແລະມີສ່ວນກ່ຽວພັນຂອງສະຫະລັດນັ້ນ ທ່ານຍັງກ່າວອີກວ່າ ຄວາມເປັນຫ່ວງກັງວົນດັ່ງກ່າວນັ້ນໄດ້ພາໃຫ້ທ່ານ ພ້ອມດ້ວຍທ່ານ ນາງ Hillary Clinton ລັດຖະມົນຕີການຕ່າງປະເທດສະຫະລັດ ຕ້ອງໄດ້ສົ່ງສານອັນ ສໍາຄັນແລະແຈ້ງຂາວ ໄປຍັງຂົງເຂດເອເຊຍນັ້ນ ວ່າ ສະຫະລັດເຂົ້າມາພົວພັນໃນເອເຊຍ ຢ່າງເປັນການຖາວອນ ແລະຄວາມໝາຍໝັ້ນດ້ານຄວາມໝັ້ນຄົງແລະການເສດຖະກິດ ຂອງຕົນ ຕໍ່ຂົງເຂດດັ່ງກ່າວນັ້ນ ແມ່ນເຂັ້ມແຂງຢູ່ຄືເກົ່າແລະບໍ່ເຄີຍປ່ຽນແປງ